Publication: Magyar Közlöny
Issue: MK-1998-8 (Year: 1998, Number: 8)
Era: 1990-2004
Section: a 3/1998. (II. 11.) KHVM rendelethez
Paragraph Index: 236

2. „B” kategóriás tervezői jogosultság keretében a szakterületen belül az alábbi tervezési munkák végezhetők, legfeljebb a meghatározott körben: 2.1. Általános közlekedéstervezés szakterület. Csak „A” kategóriás tervezői jogosultság keretében végezhető. 2.2. Közúti szakterület: — az 1.2. pontban leírtak a gyorsforgalmi utak és azok üzemi létesítményei kivételével, — tervezői művezetés korlátozás nélkül. 2.3. Közúti műtárgy szakterület: — 30 m szabadnyílás alatti közúti hidak, — 3 m átmérő alatti átereszek, — 6 m szerkezeti magasság alatti támfalak tervezése. 2.4. Vasúti pálya szakterület: — iparvágány, — helyi és saját használatú vasúti pályák tervezése. 2.5. Vasúti felépítmény-szerkezet. Csak „A” kategóriás tervezői jogosultság keretében végezhető. 2.6. Vasúti műtárgy szakterület: — 12 m szabadnyílás alatti vasúti hidak, — 3 m átmérő alatti átereszek, — 6 m szerkezeti magasság alatti támfalak tervezése. 2.7. Vasútvillamossági szakterület. Csak „A” kategóriás tervezői jogosultság keretében végezhető. 2.8. Földalatti-vasúti szakterület: — földalatti-vasutak föld- és víznyomásnak ki nem tett szerkezeteinek tervezése. 2.9. Légiközlekedési szakterület: — repülőtéri gurulóutak és belső üzemi utak tervezése. 2.10. Víziközlekedési szakterület. Csak „A” kategóriás tervezői jogosultság keretében végezhető.

Source: https://magyarkozlony.hu/hivatalos-lapok/b1d5b9d2b6a3ee598b86ab09063f62631c9adaad/dokumentumok/80f3052638ca2fe46be8d495a9f379976db9435e/letoltes